Avviż Legali Importanti

|

52005DP0269

European Parliament decision on the request for defence of the immunity and privileges of Jean-Charles Marchiani (2005/2105(IMM))

Official Journal 157 E , 06/07/2006 P. 0072 - 0072

		3.European Parliament decision on the request for defence of the immunity and privileges of Umberto Bossi (2004/2101(IMM))The European Parliament,- having regard to the request by a barrister acting for Mr Umberto Bossi, for defence of his immunity in connection with criminal proceedings pending before the Milan Magistrates' Court, of 7 May 2004, announced in plenary sitting on 22 July 2004,- having regard to Articles 9 and 10 of the Protocol of 8 April 1965 on the Privileges and Immunities of the European Communities, and Article 6(2) of the Act of 20 September 1976 concerning the election of the members of the European Parliament by direct universal suffrage,- having regard to the judgments of 12 May 1964 and 10 July 1986 [1] of the Court of Justice of the European Communities,- having regard to Rules 6(3) and 7 of its Rules of Procedure,- having regard to the report of the Committee on Legal Affairs (A6-0210/2005),A. whereas Umberto Bossi was a Member of the European Parliament in the fourth legislative term (start of mandate on 19 July 1994, mandate verified on 15 November 1994, mandate expired on 19 July 1999) and in the fifth legislative term (start of mandate on 20 July 1999, mandate verified on 15 December 1999, mandate expired on 10 June 2001 for incompatibility),B. whereas Members of the European Parliament are to enjoy in their own state immunity from legal proceedings equivalent to that of a Member of the Parliament of that state [2],C. whereas in the case covered by the judgment of the Milan Magistrates' Court Umberto Bossi used violence against, and threatened, officers of the Italian police, who were conducting a search of the premises of the Milan headquarters of the Lega Nord, ordered by the Verona Public Prosecutor,D. whereas at that time Umberto Bossi was a member of the Italian Parliament and the Italian Constitutional Court decided, on 17 May 2001, that he did not enjoy parliamentary immunity, finding that insults and acts of resistance and violence are in no way acts in which parliamentary privilege may apply,E. whereas in such a case only Article 10(a) of the above Protocol can be applied and it appears that Members of the Italian Parliament do not enjoy Parliamentary immunity in respect of legal proceedings in such circumstances,1. Decides not to defend the immunity and privileges of Umberto Bossi in connection with the criminal proceedings pending before the Milan Magistrates' Court.[1] Case 101/63: Wagner v Fohrmann and Krier [1964] ECR 195 and Case 149/85: Wybot v Faure and others [1986] ECR 2391.[2] Article 10(a) of the Protocol on the Privileges and Immunities of the European Communities.--------------------------------------------------


title: Deċiżjoni tal-Kunsill (UE) 2015/2399 tas-26 ta' Ottubru 2015 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir

text:
               19.12.2015

               MT

               Il-Ġurnal Uffiċjali tal-Unjoni Ewropea

               L 333/1

         DEĊIŻJONI TAL-KUNSILL (UE) 2015/2399
   tas-26 ta' Ottubru 2015
   dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għar-Repubblika tal-Kolombja mill-Anness I għall-Anness II tar-Regolament tal-Kunsill (KE) Nru 539/2001 (2).

               (2)

               Dik ir-referenza għar-Repubblika tal-Kolombja hija akkumpanjata b'nota f'qiegħ il-paġna li tispeċifika li l-eżenzjoni mir-rekwiżit ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               F'konformità mar-Regolament (UE) Nru 509/2014, il-Kummissjoni vvalutat is-sitwazzjoni tar-Repubblika tal-Kolombja fir-rigward tal-kriterji stabbiliti f'dak ir-Regolament. Fid-29 ta' Ottubru 2014, il-Kummissjoni adottat rapport li jikkonkludi li t-titjib sinifikanti tas-sitwazzjoni ekonomika, soċjali u tas-sigurtà Kolombjana f'dawn l-aħħar snin ipprovda ġustifikazzjoni għall-eżenzjoni taċ-ċittadini Kolombjani mir-rekwiżit tal-viża meta jivvjaġġaw lejn l-Unjoni Ewropea.

               (4)

               Fid-19 ta' Mejju 2015, il-Kunsill adotta deċiżjoni li tawtorizza lill-Kummissjoni biex tiftaħ negozjatii mar-Repubblika tal-Kolombja għall-konklużjoni ta' ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir (il-“Ftehim”).

               (5)

               In-negozjati dwar il-Ftehim saru fl-20 ta' Mejju 2015 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fid-9 ta' Ġunju 2015.

               (6)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati,f'isem l-Unjoni. Il-Ftehim għandu japplika fuq bażi provviżorja, mill-jum wara dak tal-iffirmar tiegħu, sakemm jintemmu l-proċeduri għall-konklużjoni formali tiegħu.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li r-Renju Unit ma jieħux sehem fihom, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (8)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li l-Irlanda ma tieħux sehem fihom, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu japplika b'mod provviżorju mill-jum wara dak tal-iffirmar tiegħu (5), sakemm jitlestew il-proċeduri meħtieġa għal konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, is-26 ta' Ottubru 2015.

            Għall-Kunsill

            Il-President

         C. DIESCHBOURG

      (1)  Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa (ĠU L 149, 20. 5.2014, p. 67).

      (2)  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa (ĠU L 81, 21.3.2001, p. 1).

      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill tat-22 ta' Diċembru 1986 li tistabbilixxi proċedura ta' konsultazzjoni u ta' kooperazzjoni fil-qasam tat-turiżmu

text:
Avviż Legali Importanti

|

31986D0664

Official Journal L 384 , 31/12/1986 P. 0052 - 0053 Finnish special edition: Chapter 1 Volume 2 P. 0069  Swedish special edition: Chapter 1 Volume 2 P. 0069

		Id-Deċiżjoni tal-Kunsilltat-22 ta' Diċembru 1986li tistabbilixxi proċedura ta' konsultazzjoni u ta' kooperazzjoni fil-qasam tat-turiżmu(86/664/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 235 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Artikolu 2 tat-Trattat jipprovdi li Komunità għandha jkollha d-dover li partikolarment tippromwovi matul il-Komunità kollha żvilupp armonjuż tal-attivitajiet ekonomiċi, kontinwi u l-espansjoni bbilanċjata u r-relazzjonijiet aktar mill-qrib bejn l-Istati li huma membri tagħha; billi t-turiżmu jista' jgħin biex jintlaħqu dawn l-għanijiet;Billi r-risoluzzjoni tall-Kunsill ta' l-10 ta' April 1984 dwar strateġija komuni tal-Komunità fuq it-turiżmu [4] tenfasizza l-ħtieġa għall-konsultazzjoni bejn l-Istati Membri u l-Kummissjoni fuq it-turiżmu;Billi l-konsultazzjoni hija mezz utili biex tiffaċilita l-kooperazzjoni bejn l-Istati Membri u l-Kummissjoni bil-għan biex tilħaq l-objettivi tat-Trattat;Billi kull wieħed mill-Istati Membri għandu jagħti lill-Istati Membri l-oħrajn u lill-Kummissjoni l-benefiċċju ta' l-esperjenza tiegħu fil-qasam tat-turiżmu;Billi, invista tal-kunsultazzjoni fil-qasam tat-turiżmu, l-iskambju ta' l-informazzjoni bejn l-Istati Membri u l-Kummissjoni għandu jkun assigurat;Billi konsultazzjoni bħal din m'għandhiex tidduplika x-xogħol imwettaq minn korpi oħrajn tal-Komunità,IDDEĊIEDA KIF ĠEJ:Artikolu 1Kumitat Konsultattiv dwar it-Turiżmu, minn issa ‘l quddiem imsejjaħ il-"Kumitat", għandu jkun stabbilit taħt l-awspiċji tal-Kummissjoni. Għandu jkun magħmul minn membri nominati minn kull Stat Membru.Artikolu 2Id-dover tal-Kumitat għandu jkun li jiffaċilita l-iskambju ta' l-informazzjoni, konsultazzjoni u, meta xieraq, il-kooperazzjoni dwar it-turiżmu, u, partikolarment, dwar il-provizjoni tas-servizzi għat-turisti.Artikolu 3Għall-iskopijiet li hemm referenza għaihom fl-Artikolu 2, kull Stat Membru għandu jibgħat lill-Kummissjoni, darba f'sena, rapport dwar il-miżuri l-aktar sinifikanti li jkun ħa u, sakemm ikun possibli, dwar il-miżuri li jkun beħsiebu li jieħu fil-proviżjoni tas-servizzi għat-turisti li jista' jkollhom konsegwenzi għall-vjaġġaturi mill-Istati Membri l-oħrajn.Il-Kummissjoni għandha tinforma lill-Istati Membri l-oħrajn dwar dan.Artikolu 41. Il-Kumitat, li għandu jiltaqgħa mill-anqas darba fis-sena, għandu jwettaq skambju ta' ideat fuq il-bażi tar-rapporti referuti fl-Artikolu 3 sabiex jiffaċilita, meta meħtieġ, kooperazzjoni futura fost l-Istati Membri fis-segwiment ta' l-għanijiet referuti fl-Artikolu 2.2. Fuq talba mill-Kummissjoni jew minn Stat Membru, il-Kumitat għandhu wkoll jiddiskuti kull materja li tista tkun ta' interess għal numru ta' Stati Membri.3. Il-Kumitat għandu wkoll jagħti pariri lill-Kummissjoni dwar kull kwistjoni li fuqha din ta' l-aħħar tkun talbet l-opinjoni tiegħu.4. L-informazzjoni u l-konsultazzjoni li tipprovdi għalihom din id-Deċiżjoni għandhom ikunu koperti minn segretezza professjonali.Artikolu 5Il-Kumitat għandu jkun ippresedut mill-Kummissjoni.Il-Kummissjoni għandha tipprovdi lill-Kumitat bis-servizzi segretarjali.Magħmula fi Brussel, fit-22 ta' Diċembru 1986.Għall-KunsillIl-PresidentG. Shaw[1] ĠU C 114, ta' l-14.5.1986, p. 11.[2] Opinjoni mogħtija fit-12 ta' Diċembru, 1986 (għadha mhix ippubblikata fil-Ġurnal Uffiċjali).[3] ĠU C 328, tat-22.12.1986, p. 1.[4] ĠU C 115, tat-30.4.1984, p. 1.--------------------------------------------------


title: 2012/616/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/349

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2010
   (2012/616/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikolari l-Artikolu 4b tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0114/2012),

               1.

               Jagħti l-kwittanza lid-Direttur Eżekuttiv tal-Impriża Konġunta SESAR fir-rigward tal-implimentazzjoni tal-baġit tal-Impriża Konġunta għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hija parti integrali minnha, lid-direttur tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 32.

      (2)  ĠU L 248, 16.9.2002, p. 1.

      (3)  ĠU L 352, 31.12.2008, p. 12.

      (4)  ĠU L 357, 31.12.2002, p. 72.
    ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/350

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-deċiżjoni dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikolari l-Artikolu 4b tiegħu,

               —

               wara li kkunsidra r-Regoli Finanzjarji tal-Impriża Konġunta SESAR adottati mill-Bord Amministrattiv tas-SESAR fit-28 ta’ Lulju 2009 (“Regoli Finanzjarji tas-SESAR”),

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0114/2012),

               A.

               billi l-Impriża Konġunta SESAR (“l-Impriża Konġunta”) twaqqfet fi Frar 2007 biex topera l-programm ta’ Riċerka dwar il-Ġestjoni tat-Traffiku tal-Ajru fis-Sema Uniku Ewropew (SESAR),

               B.

               billi l-Impriża Konġunta bdiet taħdem awtonomament f’Awwissu 2007,

               C.

               billi l-Impriża Konġunta se jkollha s-sjieda tal-assi tanġibbli u intanġibbli li toħloq jew li jiġu ttrasferiti fuqha għall-fażi ta’ żvilupp tal-proġett SESAR skont il-ftehimiet speċifiċi mal-membri tagħha,

               D.

               billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli u li t-tranżazzjonijiet koperti bihom huma legali u regolari,

               E.

               billi f’April 2010 l-Qorti tal-Awdituri ħarġet l-Opinjoni Nru 2/2010 dwar ir-Regoli Finanzjarji ta’ SESAR,

               F.

               billi l-baġit għall-fażi ta’ żvilupp tal-proġett SESAR mill-2008 sal-2013 huwa EUR 2 100 000 000,

               G.

               billi għas-sena finanzjarja 2010 l-baġit tal-Impriża Konġunta kien jammonta għal EUR 143 000 000,

      Il-ġestjoni baġitarja u finanzjarja

               1.

               Jieħu nota li l-baġit finali tal-Impriża Konġunta għas-sena finanzajarja 2010 kien fih approprjazzjonijiet ta’ impenn għall-ammont ta’ EUR 135 000 000 u approprjazzjonijiet ta’ ħlas għall-ammont ta’ EUR 143 000 000; jagħraf, barra minn hekk, li r-rati ta’ utlizzazzjoni għall-approprjazzjonijiet ta’ impenn u ħlas kienu 97,3 % u 82,2 % rispettivament;

               2.

               Jistabbilixxi mill-Qorti tal-Awdituri li, fi tmiem is-sena 2010, l-Impriża konġunta kellha bilanċ pożittiv tal-baġit ta’ EUR 53 500 000 u li d-depożiti f’kontijiet bankarji kienu jammontaw għal EUR 57 200 000; jinnota li din is-sitwazzjoni kienet ir-riżultat ta’:

                           —

                           il-kontribuzzjonijiet mill-membri: EUR 55 600 000,

                           —

                           il-bilanċ tas-sena preċedenti: EUR 86 500 000,

                           —

                           il-pagamenti lill-Impriża Konġunta: EUR 84 900 000,

                           —

                           it-trasferiment ta’ appropjazzjonijiet minn ta’ qabel: EUR 3 700 000;

               3.

               Ifakkar lill-Impriża Konġunta li din is-sitwazzjoni tmur kontra l-prinċipju baġitarju tal-ekwilibriju; jinnota, madankollu, t-tweġiba tal-Impriża Konġunta lill-Qorti tal-Awdituri li l-bilanċ ta’ flus kontanti tal-2010 naqas b’34 % meta mqabbel mal-2009 u li, mill-EUR 55 600 000 f’kontribuzzjonijiet mill-membri, EUR 43 800 000 daħlu fl-aħħar ġimgħat tas-sena biex jiżguraw il-finanzjament tal-operazzjonijiet fl-2011; jitlob lill-Impriża Konġunta biex tiżviluppa Pjan ta’ Azzjoni b’miżuri konkreti u bi skadenzi ħalli żżomm il-baġit tagħha bbilanċjat, u biex tinforma lill-awtorità ta’ kwittanza dwar dan;

               4.

               Jenfasiżża li, skont l-Artikolu 6 tar-Regoli Finanzjarji tal-Impriża Konġunta, l-ebda nfiq ma jista’ jiġi kommess jew awtorizzat lil hinn mill-approprjazzjonijiet awtorizzati mill-baġit; huwa mħasseb serjament li, għal żewġ intestaturi tal-baġit — infiq amministrattiv, studji u żvilupp — l-infiq awtorizzat qabeż l-approprjazzjonijiet baġitarji bi 11 % u b’9 % rispettivament; jieħu nota li l-Impriża Konġunta tqis li l-approprjazzjonijiet ta’ ħlas tista’ tirreġistrahom darba biss fil-baġit komprensiv għall-2007-2016, biex tevita li taqbeż l-ammont totali tal-baġit sa tmiem il-fażi ta’ żvilupp ta’ SESAR fl-2016; ifakkar lill-Impriża Konġunta li għandha tottempera ruħha mar-Regoli Finanzjarji tagħha stess u jistenna li, fi snin finanzjarji tal-ġejjieni, ma jerġax iseħħ li l-infiq awtorizzat jaqbeż l-approprjazzjonjiet baġitarji;

      Is-sistemi ta’ kontroll intern

               5.

               Jinnota li, fl-2010, l-Impriża Konġunta bdiet tuża s-sistemi ta’ rappurtar finanzjajru li tużahom ukoll il-Kummissjoni (ABAC u SAP); jiddispjaċih li s-sistema tal-ġestjoni tal-programmi operazzjonali tal-Impriża Konġunta ma ġietx integrata f’dawn is-sistemi ta’ rappurtar finanzjajru u li, fi tmiem l-2010, il-proċessi ta’ attività sottostanti kienu għadhom ma ġewx ivvalidati mill-Uffiċċjal ta’ Kontabilità kif jesiġu r-Regoli Finanzjarji tal-Impriża Konġunta;

               6.

               Ingħata x’jifhem mill-Impriża Konġunta li żviluppat sistema tal-ġestjoni tal-programmi operazzjonali li tikkomplementa l-informazzjoni finanzjarja u baġitarja, u tikkunsidra li s-sistemi tagħha integrathom kemm jista’ jkun, fid-dawl tal-limitazzjonijiet fuq l-użu tagħha ta’ ABAC u SAP; jinnota, barra minn hekk, li l-Impriża Konġunta ppjanat li timplimenta ABAC Assets u ABAC Contract sa tmiem l-2011, u li r-rapport tal-Uffiċjal ta’ Kontabilità dwar il-validazzjoni tas-sistemi lokali kellu jitlesta fl-2011;

               7.

               Jitlob lill-Impriża Konġunta biex tinforma lill-awtorità ta’ kwittanza dwar:

                           —

                           in-natura tal-limitazzjonjiet li l-Impriża Konġunta esperjenzat fl-użu tagħha ta’ ABAC u SAP;

                           —

                           l-istat ta’ validazzjoni tal-proċessi ta’ attività sottostanti u b’mod partikolari s-sistemi lokali;

               8.

               Iħeġġeġ lill-Impriża Konġunta, minkejja dan, biex tintegra s-sistemi ta’ rappurtar finanzjarju tagħha (ABAC u SAP) mas-sistema tal-ġestjoni tal-programmi operazzjonali tagħha b’tali mod li l-kostijiet ikunu jistgħu jiġu allokati lil pakketti tax-xogħol speċifiċi u li s-sorsi ta’ finanzjament tal-kostijiet operazzjonali jkunu jistgħu jiġu identifikati;

      Il-Ġestjoni tal-Proġetti

               9.

               Jagħraf mir-Rapport Annwali dwar l-Attività (RAA) tal-Impriża Konġunta li, fl-2010, il-Programm SESAR kien ikopri 304 proġetti li minnhom 171 inbdew fl-2009 filwaqt li 114-il proġett addizzjonali ġew varati fl-2010; jinnota li 80,9 % tal-proġetti jinsabu fil-fażi ta’ eżekuzzjoni, għajr dawk il-proġetti li ġew ikkanċellati (3) jew sospiżi (10); jinnota li, għal kull proġett li safa kkanċellat jew sospiż, l-Impriża Konġunta pprovdiet ġustifikazzjoni u spjegat l-azzjonijiet korrettivi li ttieħdu; jinnota b’mod partikolari, fir-rigward tal-proġetti sospiżi, li:

                           —

                           madwar 60 % tal-proġetti li bħalissa jinsabu sospiżi jorbtu ma’ attivitajiet li, biex jerġgħu jinbdew, jirrikejdu li proġetti oħrajn iħallu l-ewwel riżultati maturi;

                           —

                           madwar 20 % huma relatati ma’ proġetti li m’għandhomx irbit affidabbli ma’ attivitajiet ta’ programmi oħra;

                     l-20 % l-oħra sfaw sospiżi minħabba nuqqas ta’ rabta ċara mal-kunċett futur tal-operazzjonijiet, jew inkella minħabba nuqqas ta’ rbit mal-Pjan Kumplessiv;

               10.

               Iħeġġeġ lill-Impriża Konġunta biex tkompli tinforma lill-awtorità ta’ kwittanza dwar l-istadju tal-implimentazzjoni tal-proġetti fil-Programm SESAR u biex tippreżenta r-riżultati li jkunu ntlaħqu;

      Il-Prestazzjoni

               11.

               Iħeġġeġ lill-Kummissjoni u lill-Istati Membri jsaħħu l-effikaċja ta’ kif ir-Regolamenti b’rabta mal-Ajru Uniku Ewropew huma applikati, sabiex tiżdied l-effikaċja tal-investimenti fil-proġett SESAR;

               12.

               Jiġbed l-attenzjoni għall-ġestjoni tajba tar-riżorsi finanzjarji u jenfasizza l-importanza tal-Impriża Konġunta għat-twettiq tal-Ajru Uniku Ewropew;

               13.

               Jistabbilixxi mir-RAA li sar rieżami komprensiv tal-approċċ ta’ implimentazzjoni tal-Programm SESAR, u li l-konklużjonijiet tiegħu wrew il-ħtieġa li l-objettivi ta’ livell għoli tal-Programm jissarrfu f’livell aktar tekniku u operazzjonali, li jiddefinixxi fid-dettall x’ikun jeħtieġ isir, minn min u meta, u b’hekk jidentifika biċ-ċar ir-riżultati konkreti vvalidati ta’ SESAR li sejrin jikkontribwixxu għall-ilħiq tal-objettivi tal-Fażi ta’ Żvilupp ta’ SESAR, kif ukoll għall-ilħiq tal-Objettivi Strateġiċi speċifiċi għall-2012; jistieden lill-Impriża Konġunta biex tiżviluppa Pjan ta’ Azzjoni b’miżuri konkreti u bi skadenzi ħalli tindirizza r-riżultati tar-rieżami komprensiv;

               14.

               Jinnota, barra minn hekk, li, fi tmiem l-2009, ittieħdet id-deċiżjoni li jiġi stabbilit qafas ta’ eżekuzzjoni komuni ta’ SESAR biex jippermetti ġestjoni adegwata tal-programmi/proġetti permezz ta’ attivitajiet simplifikati ta’ monitoraġġ u kontroll; jieħu nota li, fi tmiem l-2010, il-qafas ta’ eżekuzzjoni kien għalkollox definit u madwar 85 % minnu huwa implimentat u mħaddem; jitlob lill-Impriża Konġunta biex tinforma lill-awtorità ta’ kwittanza dwar il-livell ta’ implimentazzjoni u tħaddim tal-qafas ta’ eżekuzzjoni kif ukoll dwar il-progress li jsir;

               15.

               Jagħraf li l-Kummissjoni għamlet l-ewwel evalwazzjoni interim tal-Impriża Konġunta fl-2010; jinnota li l-evalwazzjoni tissottolinja li l-Impriża Konġunta hija kapaċi taqdi bl-aqwa mod il-ħtiġijiet ta’ min juża l-ispazju tal-ajru u tal-fornituri tas-servizzi; huwa tal-fehma, madankollu, li l-evalwazzjonjiet interim u l-evalwazzjonijiet għandhom jagħmluhom esperti esterni u indipendenti;

      L-Awditjar Intern

               16.

               Jilqa’ l-fatt li, fi tmiem l-2010, id-Direttur Eżekuttiv tal-Impriża Konġunta stabbilixxa l-Kapaċità ta’ Awditjar Intern (IAC), ta l-inkariku tar-rwol ta’ IAC lil dak li dari kien l-Awditur Intern tal-Impriża Konġunta, u approva l-programm ta’ ħidma u awditjar tal-IAC għal-2011;

               17.

               Jagħraf mill-kontijiet annwali finali li l-Impriża Konġunta ffirmat kuntratt ta’ qafas għas-servizzi ta’ awditjar f’Mejju 2010;

               18.

               Jilqa’ l-fatt li l-Impriża Konġunta u l-Kummissjoni ħadu passi biex jiżguraw definizzjoni aktar ċara tar-rwoli operazzjonali rispettivi tas-Servizz tal-Awditjar Intern (IAS) tal-Kummissjoni u l-funzjoni tal-awditjar intern tal-Impriża Konġunta; jinnota, madankollu, li l-Istatuti tal-Impriża Konġunta ma ġewx emendati;

               19.

               Jinnota b’sodisfazzjon li l-IAS kkonferma r-responsabbiltajiet tiegħu skont ir-Regolament Finanzjajru ġenerali bħala l-Awditur Intern tal-Impriżi Konġunti, u li l-Bord Amministrattiv tal-Impriża Konġunta emenda l-mandat tal-funzjoni tal-awditjar intern b’mod korrispondenti;

      Id-dewmien fil-pagamenti tal-kontribuzzjonijiet ta’ sħubija

               20.

               Huwa mħasseb li l-membri ma rrispettawx l-iskadenza għall-pagamenti ta’ kontribuzzjonijiet ta’ flus lill-Impriża Konġunta; jinnota li d-dewmien tal-pagamenti varja minn 12-il ġurnata sa 113-il ġurnata, u li, fi tmiem l-2010, żewġ membri ma kienu ħallsu l-ebda kontribuzzjoni; jinnota r-riposta tal-Impriża Konġunta li dawn il-kontribuzzjonijiet daħlu fil-bidu tal-2011;

      Kummenti orizzontali dwar l-Impriżi Konġunti

               21.

               Jissottolinja li, sal-lum, il-Kummissjoni stabbiliet seba’ Impriżi Konġunti skont l-Artikolu 187 tat-Trattat dwar il-Funzjonament tal-Unjoni Ewropea; jinnota li sitt Impriżi konġunti (IMI, ARTEMIS, ENIAC, CLEAN SKY, FCH u ITER-F4E) huma fl-arja ta’ riċerka koperta mid-DĠ RTD u INFSO, filwaqt li waħda għandha l-inkariku li tiżviluppa sistema ġdida tal-ġestjoni tat-traffiku tal-ajru (SESAR) fil-qasam tat-trasport, u li l-attivitajiet tagħha huma sorveljati mid-DĠ MOVE;

               22.

               Jinnota li r-riżorsi totali indikattivi meqjusa neċessarji għall-Impriżi Konġunti kemm idumu jeżistu jammontaw għal EUR 21 793 000 000;

               23.

               Jinnota li l-kontribuzzjoni totali tal-Unjoni meqjusa neċessarja għall-Impriżi Konġunti kemm idumu jeżistu tammonta għal EUR 11 489 000 000;

               24.

               Jinnota li, għas-sena finanzjarja 2010, il-kontribuzzjoni kumplessiva tal-Unjoni għall-baġit tal-Impriżi Konġunti laħqet EUR 505 000 000;

               25.

               Jitlob lill-Kummissjoni biex tagħti lill-awtorità ta’ kwittanza kull sena informazzjoni konsolidata dwar l-ammont totali tal-finanzjament annwali għal kull Impriża Konġunta li jkun sar mill-baġit ġenerali tal-Unjoni, biex tiżgura t-trasparenza u ċ-ċarezza dwar l-użu tal-fondi tal-Unjoni u biex terġa’ tikseb il-fiduċja taċ-ċittadini Ewropej li jħallsu t-taxxi;

               26.

               Jilqa’ l-inizjattiva tal-ARTEMIS li fir-RAA tagħha tinkludi informazzjoni dwar il-monitoraġġ u r-rieżami tal-proġetti li jinsabu għaddejjin; jemmen li din hija prattika li għandhom jimxu fuqha l-Impriżi Konġunti l-oħra;

               27.

               Ifakkar li l-Impriżi konġunti huma sħubijiet bejn il-pubbliku u l-privat u li, b’konsegwenza ta’ dan, l-interessi tas-settur pubbliku u ta’ dak privat huma magħġuna flimkien; huwa ta-fehma li, fiċ-ċirkustanzi, il-possibbiltà ta’ kunflitti ta’ interess m’għandhiex tiġi skartata, imma għandha tiġi indirizzata sewwa; jistieden għalhekk lill-Impriżi Konġunti jinfurmaw lill-awtorità ta’ kwittanza dwar il-mekkaniżmi ta’ verifika li hemm fl-istrutturi rispettivi tagħhom, biex ikun jista’ jkun hemm ġestjoni tajba u prevenzjoni ta’ kunflitti ta’ interessi;

               28.

               Jinnota li, bl-eċċezzjoni notevoli tal-Impriża Konġunta għall-Proġett ITER u l-Iżvilupp tal-Enerġija mill-Fużjoni, l-Impriżi Konġunti huma strutturi relattivament żgħar u ġeografikament ikkonċentrati; jemmen għalhekk li għandhom jiġmgħu r-riżorsi tagħhom kull fejn dan ikun possibbli;

               29.

               Jistieden lill-Qorti tal-Awdituri tipprovdi lill-awtorità ta’ kwittanza azzjonijiet ta’ segwitu għall-kummenti li għamlet għal kull waħda mill-Impriżi Konġunti fir-rapport rispettiv dwar il-kontijiet finali għas-sena finanzjarja 2011;

               30.

               Jistieden lill-Qorti tal-Awdituri biex, fi żmien raġonevoli, tipprovdi rapport speċjali lill-Parlament dwar il-valur miżjud tal-istabbiliment tal-Impriżi Konġunti għat-twettiq effiċjenti tal-programmi ta’ riċerka, żvilupp teknoloġiku u dimostrazzjoni tal-Unjoni; jirrimarka wkoll li l-istess rapport għandu jinkludi valutazzjoni tal-effikaċja tal-istabbiliment tal-Impriżi Konġunti.

      (1)  ĠU C 368, 16.12.2011, p. 32.

      (2)  ĠU L 248, 16.9.2002, p. 1.

      (3)  ĠU L 352, 31.12.2008, p. 12.

      (4)  ĠU L 357, 31.12.2002, p. 72.


title: Deċiżjoni tal-Kunsill 2014/776/PESK tas- 7 ta' Novembru 2014 li temenda d-Deċiżjoni 2010/413/PESK dwar miżuri restrittivi kontra l-Iran

text:
               8.11.2014

               MT

               Il-Ġurnal Uffiċjali tal-Unjoni Ewropea

               L 325/19

         DEĊIŻJONI TAL-KUNSILL 2014/776/PESK
   tas-7 ta' Novembru 2014
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran (1), u b'mod partikolari l-Artikolu 23 tagħha,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni 2010/413/PESK.

               (2)

               Permezz tas-sentenza tagħha tal-4 ta' Ġunju 2014 fil-Kawża T-67/12 (2), il-Qorti Ġenerali tal-Unjoni Ewropea annullat id-Deċiżjoni tal-Kunsill li Sina Bank jiġi inkluż fil-lista ta' persuni u entitajiet soġġetti għal miżuri restrittivi li tinsab fl-Anness II għad-Deċiżjoni 2010/413/PESK.

               (3)

               Sina Bank għandu jerġa' jiġi inkluż fil-lista ta' persuni u entitajiet soġġetti għal miżuri restrittivi, abbażi ta' motivazzjoni ġdida.

               (4)

               Permezz tas-sentenzi tagħha tat-3 ta' Lulju 2014 fil-Kawżi T-155/13, T-157/13 u T-181/13 (3), il-Qorti Ġenerali tal-Unjoni Ewropea annullat id-Deċiżjoni tal-Kunsill li Babak Zanjani, Sorinet Commercial Trust Bankers, u Sharif University of Technology, rispettivament, jiġu inklużi fil-lista ta' persuni u entitajiet soġġetti għal miżuri restrittivi li tinsab fl-Anness II għad-Deċiżjoni 2010/413/PESK.

               (5)

               Babak Zanjani, Sorinet Commercial Trust Bankers, u Sharif University of Technology għandhom jerġgħu jiġu inklużi fil-lista ta' persuni u entitajiet soġġetti għal miżuri restrittivi, abbażi ta' motivazzjoni ġdida.

               (6)

               B'segwitu għas-sentenza tat-28 ta' Novembru 2013 tal-Qorti tal-Ġustizzja tal-Unjoni Ewropea fil-Kawża C-280/12 P (4), Fereydoun Mahmoudian u Fulmen mhumiex inklużi fil-lista ta' persuni u entitajiet soġġetti għal miżuri restrittivi fl-Anness II għad-Deċiżjoni 2010/413/PESK.

               (7)

               Għalhekk, ma baqax raġunijiet għalfejn entità waħda għandha tinżamm fil-lista ta' persuni u entitajiet soġġetti għall-miżuri restrittivi li tinsab fl-Anness II għad-Deċiżjoni 2010/413/PESK.

               (8)

               L-informazzjoni ta' identifikazzjoni marbuta ma' tliet entitajiet fil-lista ta' persuni u entitajiet soġġetti għal miżuri restrittivi li tinsab fl-Anness II għad-Deċiżjoni 2010/413/PESK għandha tiġi emendata.

               (9)

               Id-Deċiżjoni 2010/413/PESK għandha tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Anness II għad-Deċiżjoni 2010/413/PESK għandu jiġi emendat kif indikat fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul f'Brussell, is-7 ta' Novembru 2014.

            Għall-Kunsill

            Il-President

         P. C. PADOAN

      (1)  ĠU L 195, 27.7.2010, p. 39.

      (2)  Kawża T-67/12 Sina Bank vs il-Kunsill, sentenza tal-4 ta' Ġunju 2014 (għadha ma ġietx irrappurtata).

      (3)  Kawża T-155/13 Zanjani vs Il-Kunsill, sentenza tal-Qorti Ġenerali tat-3 ta' Lulju 2014 (għadha ma ġietx irrappurtata); Kawża T-157/13 Sorinet Commercial Trust Bankers vs Il-Kunsill, sentenza tat-3 ta' Lulju 2014 (għadha ma ġietx irrappurtata); Kawża T-181/13 Sharif University of Technology vs il-Kunsill, sentenza tat-3 ta' Lulju 2014 (għadha ma ġietx irrappurtata).

      (4)  Kawża C-280/12 P Il-Kunsill vs Fulmen u Fereydoun Mahmoudian, sentenza tat-28 ta' Novembru 2013 (għadha ma ġietx irrappurtata).

      ANNESS

                  I.

                  Il-persuni u l-entitajiet elenkati hawn taħt għandhom jiġu inklużi fil-lista li tinsab fil-Parti I tal-Anness II għad-Deċiżjoni 2010/413/PESK:
                  I.   Persuni u entitajiet involuti f'attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.
                  A.   Persuni

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              45.

                              Babak Zanjani

                              Data tat-twelid: 12 ta' Marzu 1971

                              Babak Zanjani ipprovda appoġġ għall-finanzjament ta' transazzjonijiet ta' żejt mhux raffinat Iranjan li saru mill-Ministeru Iranjan għaż-Żejt, li ġie elenkat mill-UE. Barra minn hekk, huwa għen lill-Bank Ċentrali tal-Iran u lil National Iranian Oil Company (NIOC), li wkoll ġew elenkati mill-UE, fl-evażjoni tal-miżuri restrittivi tal-UE.
                              Huwa kien faċilitatur għal transazzjonijiet ta' żejt Iranjani u għamel trasferimenti ta' fondi relatati maż-żejt, partikolarment permezz ta' Naftiran Intertrade Company (NICO) u Hong Kong Intertrade, li huma kkontrollati mill-Gvern Iranjan u li wkoll ġew elenkati mill-UE.
                              Barra minn hekk, huwa pprovda servizzi essenzjali lil Iranian Revolutionary Guard Corps (IRGC) billi ppermetta trasferimenti ta' fondi għall-benefiċċju ta' Khatam al-Anbiya, kumpannija li hi proprjetà tal-IRGC soġġetta għal sanzjonijiet tan-NU u l-UE.

                              8.11.2014

                        B.   Entitajiet

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              8.

                              Sina Bank

                                          No. 187, Avenue Motahhari Ave., Teheran, 1587998411, Iran

                                          Tel: (+9821) 88532434-7, (+9821) 88532434-6

                                          Posta elettronika: infor@sinabank.ir

                                          Sit elettroniku: http://www.sinabank.ir/

                              Sina Bank hu kkontrollat minn Mostazafan Foundation, entità parastatali ewlenija Iranjana kkontrollata direttament mill-Mexxej Suprem, u li għandha 84 % tal-ishma f'Sina Bank. Huwa jipprovdi servizzi finanzjarji lil Mostazafan Foundation u l-grupp tagħha ta' unitajiet u kumpanniji sussidjarji. Għaldaqstant, Sina Bank jipprovdi appoġġ finanzjarju lill-Gvern tal-Iran permezz ta' Mostazafan Foundation.

                              8.11.2014

                              156.

                              Sorinet Commercial Trust Bankers Ltd. (SCT) (magħrufa wkoll bħala: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust)

                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No.1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Fergħa ta' Teheran: Reahi Aiiey, First of Karaj, Maksous Road 9, Tehran, Iran. Kodiċijiet SWIFT: SCERIRTH KSH (fergħa ta' Kish Island), SCTSAEA1 (fergħa ta' Dubai branch), SCERIRTH (fergħa ta' Teheran)
                              Indirizz alternattiv għall-fergħa ta' Kish Island: Kish Banking Fin Activities Centre, No 42, 4th floor, VC25
                              Indirizzi alternattivi għall-fergħa ta' Dubai: (1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. (2) Sheykh Admad, Sheykh Zayed Road, 31988, Dubai, Port, Kish Island.
                              Numri tat-telefon:
                              09347695504 (fergħa ta' Kish Island)
                              09347695504/97-143257022-99 (fergħa ta' Dubai)
                              09347695504 (fergħa ta' Teheran)
                              Indirizzi tal-posta elettronika: info@sctbankers.com
                              zanjani@sctbankers.com

                              Sorinet Commercial Trust Bankers Ltd. hija kkontrollata minn Babak Zanjani, li huwa elenkat għar-raġuni li jipprovdi appoġġ finanzjarju lill-Gvern tal-Iran permezz tal-faċilitazzjoni ta' pagamenti marbutin maż-żejt f'ismu.

                              8.11.2014

                              161.

                              Sharif University of Technology

                              Azadi Ave/Street, PO Box 11365-11155, Tehran, Iran, Tel: +98 21 66 161
                              Posta elettronika: info@sharif.ir

                              Sharif University of Technology (SUT) għandha għadd ta' ftehimiet ta' kooperazzjoni ma' organizzazzjonijiet tal-Gvern Iranjan li huma elenkati min-NU u/jew l-UE u li joperaw f'oqsma militari jew f'oqsma marbutin mas-settur militari, b'mod partikolari fil-qasam tal-produzzjoni u l-akkwist ta' missili ballistiċi. Dawn jinkludu: ftehim mal-Aerospace Industries Organisation, li ġiet elenkata mill-UE, fost l-oħrajn għall-produzzjoni ta' satelliti; kooperazzjoni mal-Ministeru Iranjan għad-Difiża u l-Iranian Revolutionary Guards Corps (IRGC) rigward kompetizzjonijiet marbuta mad-dgħajjes intelliġenti (smart boat competitions); ftehim aktar ġenerali mal-Forza tal-Ajru tal-IRGC li jkopri l-iżvilupp u t-tisħiħ tar-relazzjonijiet, il-kooperazzjoni organizzattiva u strateġika tal-Università;
                              SUT hi parti minn ftehim bejn 6 universitajiet li jappoġġa lill-Gvern tal-Iran permezz ta' riċerka marbuta mad-difiża; u SUT toffri tagħlim f'korsijiet ta' lawrja fl-inġinerija relatata mal-inġenji tal-ajru mingħajr ekwipaġġ (UAV) imfassla, fost l-oħrajn, mill-Ministeru għax-Xjenza. Meħuda flimkien, dawn juru li hemm rekord sinifikanti ta' involviment mal-Gvern tal-Iran f'oqsma militari jew f'oqsma marbuta mas-settur militari li jikkostitwixxi appoġġ lill-Gvern tal-Iran.

                              8.11.2014

                  II.

                  L-entrati għall-entitajiet li jinsabu fil-Parti I tal-Anness II għad-Deċiżjoni 2010/413/PESK elenkati hawn taħt huma sostitwiti bl-entrati li ġejjin:
                  I.   Persuni u entitajiet involuti f'attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.
                  B.   Entitajiet

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              27.

                              Power Plants' Equipment Manufacturing Company (Saakhte Tajhizate Niroogahi)

                              No. 10, Jahanara Alley, wara Hemmat Bridge, Abbaspour St. (preċedentement imsejħa Tavanir), Tehran, Kodiċi Postali1435733161, Iran

                              subordinata għal AEOI u Novin Energy (it-tnejn elenkati taħt UNSCR 1737). Involuta fl-iżvilupp ta' reatturi nukleari.

                              26.7.2010

                              132.

                              Naftiran Intertrade Company (magħrufa wkoll bħala Naftiran Trade Company) (NICO)

                                          (a)

                                                      5th Floor, Petropars Building, No. 35 Farhang Boulevard, Snadat Abad Avenue, Tehran, Iran

                                                      Tel: +98 21 22372486; +98 21 22374681; +98 21 22374678;

                                                      Fax: +98 21 22374678; +98 21 22372481

                                                      Posta elettronika: info@naftiran.com

                                          (b)

                                          Suite 17, Burlington House, St. Saviours Road, St. Helier, Jersey, UK

                              Sussidjarja (100 %) ta' National Iranian Oil Company (NIOC).

                              16.10.2012

                              133.

                              Naftiran Intertrade Company Srl

                                          Avenue de la Tour-Haldimand, 6, 1009 Pully, Switzerland

                                          Tel: +41 21 3106565

                                          Fax: +41 21 3106566/67/72

                                          Posta elettronika: nico.finance@naftiran.ch

                              Sussidjarja (100 %) ta' Naftiran Intertrade Company Ltd.

                              16.10.2012

                  III.

                  L-entità elenkata hawn taħt għandha titħassar mil-lista li tinsab fil-Parti I tal-Anness II għad-Deċiżjoni 2010/413/PESK:

                              13.

                              (a) Arya Niroo Nik


title: 2010/50/: Deċiżjoni tal-Kunsill tal- 25 ta’ Jannar 2010 li temenda l-Anness 2, Skeda A, tal-Istruzzjonijiet Konsulari Komuni dwar viżi għall-missjonijiet diplomatiċi u postijiet konsulari, fir-rigward tar-rekwiżiti ta’ viża għad-detenturi ta’ passaporti diplomatiċi mill-Arabja Sawdita

text:
               30.1.2010

               MT

               Il-Ġurnal Uffiċjali tal-Unjoni Ewropea

               L 26/22

         DEĊIŻJONI TAL-KUNSILL
   tal-25 ta’ Jannar 2010
   li temenda l-Anness 2, Skeda A, tal-Istruzzjonijiet Konsulari Komuni dwar viżi għall-missjonijiet diplomatiċi u postijiet konsulari, fir-rigward tar-rekwiżiti ta’ viża għad-detenturi ta’ passaporti diplomatiċi mill-Arabja Sawdita
   (2010/50/UE)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KE) Nru 789/2001 tal-24 ta’ April 2001 li jirriżerva għall-Kunsill il-poteri ta’ implimentazzjoni fir-rigward ta’ ċerti dispożizzjonijiet dettaljati u proċeduri prattiċi sabiex jiġu eżaminati l-applikazzjonijiet għall-viżi (1), u b’mod partikolari l-Artikolu 1(1) tiegħu,
   Wara li kkunsidra l-inizjattiva tar-Repubblika Franċiża,
   Billi:

               (1)

               L-Anness 2, Skeda A, għall-Istruzzjonijiet Konsulari Komuni (2) fih il-lista ta’ pajjiżi li ċ-ċittadini tagħhom mhumiex soġġetti għal rekwiżit ta’ viża f’wieħed jew aktar mill-Istati Schengen meta jkunu detenturi ta’ passaporti diplomatiċi, uffiċjali jew ta’ servizz, iżda li jkunu soġġetti għal dan ir-rekwiżit meta huma jkunu detenturi ta’ passaporti ordinarji.

               (2)

               Franza tixtieq teżenta lid-detenturi ta’ passaporti diplomatiċi mill-Arabja Sawdita mir-rekwiżit tal-viża. L-Istruzzjonijiet Konsulari Komuni għandhom għalhekk jiġu rispettivament emendati.

               (3)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fih ir-Renju Unit ma jipparteċipax, f’konformità mad-Deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq sabiex jipparteċipaw f’xi wħud mid-dispożizzjonijiet tal-acquis ta’ Schengen (3); għalhekk ir-Renju Unit mhux qed jieħu sehem fl-adozzjoni tiegħu u mhux marbut bih jew soġġett għall-applikazzjoni tiegħu.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fih l-Irlanda ma tipparteċipax, f’konformità mad-Deċiżjoni tal-Kunsill 2002/192/KE tat-28 ta’ Frar 2002 dwar it-talba tal-Irlanda sabiex tipparteċipa f’xi wħud mid-dispożizzjonijiet tal-acquis ta’ Schengen (4); għalhekk l-Irlanda m’hijiex qed tieħu sehem fl-adozzjoni tagħha u m’hijiex marbuta biha jew soġġetta għall-applikazzjoni tagħha.

               (5)

               Skont l-Artikoli 1 u 2 tal-Protokoll dwar il-pożizjoni tad-Danimarka anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, id-Danimarka mhix qed tieħu sehem fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha. Minħabba li din id-Deċiżjoni tibni fuq l-acquis ta’ Schengen, id-Danimarka għandha, skont l-Artikolu 4 tal-Protokoll imsemmi, tiddeċiedi fi żmien sitt xhur wara li l-Kunsill ikun iddeċieda dwar din id-Deċiżjoni, jekk hijiex ser timplimentaha fil-liġi nazzjonali tagħha.

               (6)

               Fir-rigward tal-Iżlanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawk iż-żewġ Stati mal-implimentazzjoni, l-applikazzjoni u l-iżvilupp tal-acquis ta’ Schengen (5), li jaqgħu fil-qasam imsemmi fl-Artikolu 1, il-punt B tad-Deċiżjoni tal-Kunsill 1999/437/KE tas-17 ta’ Mejju 1999 dwar ċerti arranġamenti għall-applikazzjoni ta’ dak il-Ftehim (6).

               (7)

               Fir-rigward tal-Isvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen, fis-sens tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Svizzera mal-implimentazzjoni, l-applikazzjoni u l-iżvilupp tal-acquis ta’ Schengen (7), li jaqgħu fil-qasam imsemmi fl-Artikolu 1, il-punt B tad-Deċiżjoni 1999/437/KE, maqruha flimkien mal-Artikolu 3 tad-Deċiżjoni tal-Kunsill 2008/146/KE (8) dwar il-konklużjoni, f’isem il-Komunità Ewropea, ta’ dak il-Ftehim.

               (8)

               Fir-rigward tal-Liechtenstein, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen, fis-sens tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat ta’ Liechtenstein dwar l-adeżjoni tal-Prinċipat ta’ Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen, li jaqgħu fil-qasam imsemmi fl-Artikolu 1, il-punt B tad-Deċiżjoni 1999/437/KE, maqruha flimkien mal-Artikolu 3 tad-Deċiżjoni tal-Kunsill 2008/261/KE (9) dwar l-iffirmar, f’isem il-Komunità Ewropea, u dwar l-applikazzjoni proviżorja ta’ ċerti dispożizzjonijiet ta’ dak il-Protkoll.

               (9)

               Din id-Deċiżjoni tikkostitwixxi att li jibni fuq l-acquis ta’ Schengen jew li huwa relatat miegħu b’xi mod ieħor fis-sens tal-Artikolu 3(2) tal-Att ta’ Adeżjoni tal-2003.

               (10)

               Din id-Deċiżjoni tikkostitwixxi att li jibni fuq l-acquis ta’ Schengen jew li huwa relatat miegħu b’xi mod ieħor fis-sens tal-Artikolu 4(2) tal-Att ta’ Adeżjoni tal-2005,

         ADOTTA DIN ID-DECIŻJONI:
   Artikolu 1
   Fl-Iskeda A tal-Anness 2 għall-Istruzzjonijiet Konsulari Komuni, l-ittra “D” għandha tiddaħħal fil-kolonna “FR” maġenb l-entrata għall-Arabja Sawdita.
   Artikolu 2
   Din id-Deċiżjoni għandha tidħol fis-seħħ fl-1 ta’ Frar 2010.
   Artikolu 3
   Din id-Deċiżjoni hija indirizzata lill-Istati Membri skont it-Trattati.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Jannar 2010.

            Għall-Kunsill

         M. Á. MORATINOS

            Il-President

      (1)  ĠU L 116, 26.4.2001, p. 2.

      (2)  ĠU C 326, 22.12.2005, p. 1.

      (3)  ĠU L 131, 1.6.2000, p. 43.

      (4)  ĠU L 64, 7.3.2002, p. 20.

      (5)  ĠU L 176, 10.7.1999, p. 36.

      (6)  ĠU L 176, 10.7.1999, p. 31.

      (7)  ĠU L 53, 27.2.2008, p. 52.

      (8)  ĠU L 53, 27.2.2008, p. 1.

      (9)  ĠU L 83, 26.3.2008, p. 3.


title: In-numru u l-poteri tal-kumitati permanenti Deċiżjoni tal-Parlament Ewropew tas- 6 ta' Mejju 2009 dwar in-numru u l-poteri tal-kumitati permanenti

text:
               5.8.2010

               MT

               Il-Ġurnal Uffiċjali tal-Unjoni Ewropea

               CE 212/126

         L-Erbgħa, 6 ta’ Mejju 2009In-numru u l-poteri tal-kumitati permanenti
   P6_TA(2009)0348
   Deċiżjoni tal-Parlament Ewropew tas-6 ta' Mejju 2009 dwar in-numru u l-poteri tal-kumitati permanenti
   2010/C 212 E/23

      Il-Parlament Ewropew,
   wara li kkunsidra l-proposta mressqa mill-Konferenza tal-Presidenti
   wara li kkunsidra l-Artikolu 174 tar-Regoli tal-Proċedura tiegħu,

               1.

               Iddeċieda li jwaqqaf il-Kumitati Permanenti li ġejjin:

                           I.

                           Kumitat għall-Affarijiet Barranin

                           II.

                           Kumitat għall-Iżvilupp

                           III.

                           Kumitat għall-Kummerċ Internazzjonali

                           IV.

                           Kumitat għall-Baġits

                           V.

                           Kumitat għall-Kontroll tal-Baġit

                           VI.

                           Kumitat għall-Affarijiet Ekonomiċi u Monetarji

                           VII.

                           Kumitat għall-Impjiegi u l-Affarijiet Soċjali

                           VIII.

                           Kumitat għall-Ambjent, is-Saħħa Pubblika u s-Sikurezza tal-Ikel

                           IX.

                           Kumitat għall-Industrija, ir-Riċerka u l-Enerġija

                           X.

                           Kumitat għas-Suq Intern u l-Ħarsien tal-Konsumatur

                           XI.

                           Kumitat għat-Trasport u t-Turiżmu

                           XII.

                           Kumitat għall-Iżvilupp Reġjonali

                           XIII.

                           Kumitat għall-Agrikoltura u l-Iżvilupp Rurali

                           XIV.

                           Kumitat għas-Sajd

                           XV.

                           Kumitat għall-Kultura u l-Edukazzjoni

                           XVI.

                           Kumitat għall-Affarijiet Legali

                           XVII.

                           Kumitat għal-Libertajiet Ċivili, il-Ġustizzja u l-Intern

                           XVIII.

                           Kumitat għall-Affarijiet Kostituzzjonali

                           XIX.

                           Kumitat għad-Drittijiet tan-Nisa u l-Ugwaljanza bejn is-Sessi

                           XX.

                           Kumitat għall-Petizzjonijiet

               2.

               Jiddeċiedi li jissostitwixxi l-Anness VI tar-Regoli ta' Proċedura tiegħu bit-test li ġej:

                  L-Erbgħa, 6 ta’ Mejju 2009“ANNESS VI
                  Setgħat u responsabbiltajiet tal-kumitati permanenti

                        I.

                        Kumitat għall-Affarijiet Barranin

                  Kumitat responsabbli:

                              1.

                              għall-politika estera u ta' sigurtà komuni (PESK) u għall-politika Ewropea ta' sigurtà u ta' difiża (PESD). F'dan il-kuntest il-kumitat ikun assistit minn sottokumitat għas-sigurtà u d-difiża;

                              2.

                              għar-relazzjonijiet ma' istituzzjonijiet u entitajiet oħra ta' l-UE, man-Nazzjonijiet Uniti u ma' organizzazzjonijiet internazzjonali oħra u ma' assembleji interparlamentari għal kwistjonijiet li jaqgħu taħt ir-responsabbiltà tiegħu;

                              3.

                              għat-tisħiħ tar-relazzjonijiet politiċi ma' pajjiżi terzi, b'mod partikulari pajjiżi li jinsabu fil-qrib ħafna ta' l-Unjoni, permezz ta' programmi importanti ta' koperazzjoni u assistenza jew permezz ta' ftehimiet internazzjonali bhal ftehimiet ta' assoċjazzjoni jew sħubija;

                              4.

                              għall-ftuħ, il-kontroll u l-konklużjoni ta' negozjati dwar l-adeżjoni ta' Stati Ewropej ma' l-Unjoni;

                              5.

                              għal kwistjonijiet li jirrigwardaw id-drittijiet tal-bniedem, il-protezzjoni tal-minoranzi u l-promozzjoni ta' valuri demokratiċi f'pajjiżi terzi. F'dan il-kuntest il-kumitat ikun assistit minn sottokumitat għad-drittijiet tal-bniedem. Mingħajr preġudizzju għar-regoli applikabbli, membri ta' kumitati u entitajiet oħra li għandhom kompetenzi f'dan il-qasam għandhom jiġu mistiedna sabiex jattendu l-laqgħat tas-sottokumitat.

                        Il-kumitat jikkoordina x-xogħol tal-kumitati parlamentari konġunti u tal-kumitati parlamentari ta' koperazzjoni kif ukoll ix-xogħol tad-delegazzjonijiet interparlamentari u tad-delegazzjonijiet ad hoc u ta' missjonijiet inkarigati mill-kontoll elettorali li jaqgħu fi ħdan il-kompetenzi tiegħu.

                        II.

                        Kumitat għall-Iżvilupp

                  Kumitat responsabbli:

                              1.

                              għall-promozzjoni, l-implimentazzjoni u l-kontroll tal-politika ta' l-iżvilupp u l-koperazzjoni ta' l-Unjoni, b'mod partikulari:

                                          (a)

                                          id-djalogu politiku mal-pajjiżi li qed jiżviluppaw, kemm fuq livell bilaterali kif ukoll fil-qafas ta' organizzazzjonijiet internazzjonali u fora interparlamentari rilevanti,

                                          (b)

                                          l-għajnuna għal u ftehimiet ta' koperazzjoni ma', pajjiżi li qed jiżviluppaw,

                                          (ċ)

                                          il-promozzjoni tal-valuri demokratiċi, ta' l-iggvernar kif xieraq u tad-drittijiet tal-bniedem fil-pajjiżi li qed jiżviluppaw;

                              2.

                              għall-kwistjonijiet li għandhom x'jaqsmu mal-Ftehim ta' sħubija ACP-UE u għar-relazzjonijiet ma' l-entitajiet rilevanti;

                              3.

                              għall-involviment tal-Parlament fil-missjonijiet ta' osservazzjoni ta' elezzjonijiet, fejn hu xieraq b'koperazzjoni ma' kumitati u delegazzjonijiet oħra rilevanti.

                        Il-kumitat jikkoordina x-xogħol tad-delegazzjonijiet interparlamentari u tad-delegazzjonijiet ad hoc li jaqgħu taħt ir-responsabbiltà tiegħu.

                        III.

                        Kumitat għall-Kummerċ Internazzjonali

                  Kumitat responsabbli:
                  għall-kwistjonijiet li għandhom x'jaqsmu mat-twaqqif u l-implimentazzjoni tal-politika kummerċjali komuni ta' l-Unjoni u mar-relazzjonijiet ekonomiċi esterni tagħha, b'mod partikulari:

                              1.

                              ir-relazzjonijiet finanzjarji, ekonomiċi u kummerċjali ma' pajjiżi terzi u ma' organizzazzjonijiet reġjonali;

                              2.

                              il-miżuri ta' armonizzazzjoni teknika jew ta' standardizzazzjoni teknika f'oqsma koperti minn strumenti ta' dritt internazzjonali;

                              3.

                              ir-relazzjonijiet ma' organizzazzjonijiet internazzjonali rilevanti u ma' organizzazzjonijiet li jippromwovu integrazzjoni ekonomika u kummerċjali fuq livell reġjonali barra mill-Unjoni;

                              4.

                              ir-relazzjonijiet ma' l-Organizzazzjoni Dinjija għall-Kummerċ (WTO), inkluża d-dimensjoni parlamentari tagħha.

                        Il-kumitat jikkomunika mad-delegazzjonijiet interparlamentari u ad hoc li huma rilevanti dwar l-aspetti ekonomiċi u kummerċjali tar-relazzjonijiet ma' pajjiżi terzi.

                        IV.

                        Kumitat għall-Baġits

                  Kumitat responsabbli:

                              1.

                              għall-qafas finanzjarju plurijennali tad-dħul u l-infiq ta' l-Unjoni u għas-sistema tar-riżorsi ta' l-Unjoni stess;

                              2.

                              għall-prerogattivi baġitarji tal-Parlament, b'mod patikulari l-baġit ta' l-Unjoni u l-innegozjar u l-implimentazzjoni ta' ftehimiet interistituzzjonali f'dan il-qasam;

                              3.

                              għall-estimi tal-Parlament skond il-proċedura stabbilita fir-Regoli;

                              4.

                              għall-baġit ta' entitajiet deċentralizzati;

                              5.

                              għall-attivitajiet finanzjarji tal-Bank Ewropew għall-Investiment;

                              6.

                              biex jiddaħħal fil-baġit il-Fond Ewropew għall-Iżvilupp, mingħajr preġudizzju għas-setgħat tal-kumitat responsabbli għall-Ftehim ta' sħubija ACP-UE;

                              7.

                              għall-implikazzjonijiet finanzjarji ta' l-atti kollha tal-Unjoni u għall-kompatibiltà tagħhom mal-Qafas Finanzjarju plurijennali, mingħajr preġudizzju għas-setgħat tal-kumitati rilevanti;

                              8.

                              għall-issorveljar u l-valutazzjoni ta' l-implimentazzjoni tal-baġit kurrenti minkejja l-Artikolu 72(1), trasferimenti ta' approprjazzjonijiet, proċeduri li għandhom x'jaqsmu ma' l-organigrammi, approprjazzjonijiet amministrattivi u opinjonijiet dwar proġetti relatati mal-bini li għandhom implikazzjonijiet finanzjarji qawwija;

                              9.

                              għar-Regolament Finanzjarju, bl-esklużjoni ta' kwistjonijiet li għandhom x'jaqsmu ma' l-implimentazzjoni, l-amministrazzjoni u l-kontroll tal-baġit.

                        V.

                        Kumitat għall-Kontroll tal-Baġit

                  Kumitat responsabbli:

                              1.

                              għall-kontroll ta' l-implimentazzjoni tal-baġit ta' l-Unjoni u tal-Fond għall-Iżvilupp Ewropew, u għad-deċiżjonijiet li għandhom jittieħdu mill-Parlament dwar il-kwittanza, inkluża l-proċedura għall-kwittanza interna, u għall-miżuri l-oħra li jakkumpanjaw jew li jimplimentaw dawn id-deċiżjonijiet;

                              2.

                              għall-għeluq, il-preżentazzjoni u l-verifika tal-kontijiet finanzjarji u tal-karti tal-bilanċ ta' l-Unjoni, ta' l-istituzzjonijiet tagħha u ta' l-entitajiet iffinanzjati minnha, inkluża d-deċiżjoni dwar liema approprjazzjonijiet għandhom jingħaddu ma' tas-sena ta' wara u s-saldu tal-bilanċi;

                              3.

                              għall-kontoll ta' l-attivitajiet finanzjarji tal-Bank Ewropew għall-Investiment;

                              4.

                              għall-monitoraġġ ta' l-effettività fl-infiq tat-tipi differenti ta' ffinanzjar tal-Unjoni fl-implimentazzjoni tal-politika tal-Unjoni;

                              5.

                              għall-indagar dwar frodi u irregolaritajiet fl-implimentazzjoni tal-baġit ta' l-Unjoni, għall-miżuri li għandhom bħala skop il-prevenzjoni u l-prosekuzzjoni ta' dawn il-każijiet, u għall-protezzjoni ta' l-interessi finanzjarji ta' l-Unjoni b'mod ġenerali;

                              6.

                              għar-relazzjonijiet mal-Qorti ta' l-Awdituri, għall-ħatra tal-membri tagħha u għall-konsiderazzjoni tar-rapporti tagħha;

                              7.

                              għar-Regolament Finanzjarju għal dak li għandu x'jaqsam ma' l-implimentazzjoni, l-amministrazzjoni u l-kontroll tal-baġit.

                        VI.

                        Kumitat għall-Affarijiet Ekonomiċi u Monetarji

                  Kumitat responsabbli:

                              1.

                              għall-politiki ekonomiċi u monetarji ta' l-Unjoni, għall-operat ta' l-Unjoni Ekonomika u Monetarja u għas-sistema monetarja u finanzjarja Ewropea (inklużi r-relazzjonijiet ma' l-istituzzjonijiet jew l-organizzazzjonijiet rilevanti);

                              2.

                              għall-moviment ħieles tal-kapital u tal-pagamenti (pagamenti trans-fruntiera, żona ta' pagament uniku, bilanċ ta' pagamenti, moviment ta' kapital u politika ta' self u tislif, kontroll tal-moviment ta' kapital li ġej minn pajjiżi terzi, miżuri li għandhom bħala skop li jinkoraġġixxu l-esportazzjoni tal-kapital ta' l-Unjoni);

                              3.

                              għas-sistema internazzjonali monetarja u finanzjarja (inklużi r-relazzjonijiet ma' l-istituzzjonijiet u l-organizzazzjonijiet finanzjarji u monetarji);

                              4.

                              għar-regoli dwar il-kompetizzjoni u l-għajnuna Statali jew pubblika;

                              5.

                              għad-dispożizzjonijiet fiskali;

                              6.

                              għar-regolamentazzjoni u s-superviżjoni ta' servizzi, istituzzjonijiet u swieq finanzjarji, inkluż ir-rappurtaġġ finanzjarju, il-verifika, ir-regoli dwar il-kontabilità, it-tmexxija ta' kumpaniji u kwistjonijiet oħra marbuta mal-liġi dwar il-kumpaniji u li jikkonċernaw speċifikament is-servizzi finanzjarji.

                        VII.

                        Kumitat għall-Impjiegi u l-Affarijiet Soċjali

                  Kumitat responsabbli:

                              1.

                              għall-politika ta' l-impjiegi u l-aspetti kollha tal-politika soċjali, bħalma huma l-kundizzjonijiet tax-xogħol, is-sigurtà soċjali u l-protezzjoni soċjali;

                              2.

                              għall-miżuri ta' saħħa u sigurtà fuq il-post tax-xogħol;

                              3.

                              għall-Fond Soċjali Ewropew;

                              4.

                              għall-politika tat-taħriġ vokazzjonali, inklużi l-kwalifiki professjonali;

                              5.

                              għall-moviment ħieles tal-ħaddiema u tal-pensjonanti;

                              6.

                              għad-djalogu soċjali;

                              7.

                              għall-forom kollha ta' diskriminazzjoni fuq il-post tax-xogħol u fis-suq tax-xogħol ħlief għad-diskriminazzjoni sesswali;

                              8.

                              għar-relazzjonijiet:

                                          —

                                          maċ-Ċentru Ewropew għall-Iżvilupp tat-Taħriġ Vokazzjonali (Cedefop),

                                          —

                                          mal-Fondazzjoni Ewropea għat-Titjib tal-Kundizzjonjiet ta' l-Għajxien u tax-Xogħol,

                                          —

                                          mal-Fondazzjoni Ewropea ghat-Taħriġ,

                                          —

                                          ma' l-Agenzija Ewropea għas-Saħħa u s-Sigurtà fuq il-Post tax-Xogħol;

                                    kif ukoll għar-relazzjonijiet ma' entitajiet oħra rilevanti ta' l-UE u ma' organizzazzjonijiet internazzjonali oħra.

                        VIII.

                        Kumitat għall-Ambjent, is-Saħħa Pubblika u s-Sikurezza ta' l-Ikel

                  Kumitat responsabbli:

                              1.

                              għall-politika ambjentali u għall-miżuri ta' protezzjoni ta' l-ambjent, b'mod partikulari dawk li jikkonċernaw:

                                          (a)

                                          it-tniġġis ta' l-arja, tal-ħamrija u ta' l-ilma, l-immaniġġjar u r-riċiklaġġ ta' l-iskart, is-sustanzi u l-taħlitiet perikolużi, il-livelli tal-ħsejjes, il-bidla fil-klima, il-protezzjoni tal-bijodiversità,

                                          (b)

                                          l-iżvilupp sostenibbli,

                                          (c)

                                          il-miżuri u l-ftehimiet internazzjonali u reġjunali għall-protezzjoni ta' l-ambjent,

                                          (d)

                                          it-tiswija ta' ħsara ambjentali,

                                          (e)

                                          il-protezzjoni ċivili,

                                          (f)

                                          l-Aġenzija Ewropea għall-Ambjent;

                                          (g)

                                          l-Aġenzija Ewropea għas-Sustanzi Kimiċi;

                              2.

                              għas-saħħa pubblika, b'mod partikulari:

                                          (a)

                                          il-programmi u l-miżuri speċifiċi fil-qasam tas-saħħa pubblika,

                                          (b)

                                          il-prodotti farmaċewtiċi u kożmetiċi,

                                          (c)

                                          l-aspetti tas-saħħa tat-terroriżmu bijoloġiku,

                                          (d)

                                          l-Aġenzija Ewropea għall-l-Aġenzija Ewropea għall-Mediċini u ċ-Ċentru Ewropew għall-Prevenzjoni u l-Kontroll tal-Mard;

                              3.

                              għall-kwistjonijiet ta' sikurezza ta' l-ikel, b'mod partikulari:

                                          (a)

                                          it-tikkettar u s-sikurezza tal-prodotti ta' l-ikel,

                                          (b)

                                          il-leġislazzjoni veterinarja dwar il-protezzjoni mir-riskji għas-saħħa tal-bniedem; il-kontrolli ta' saħħa pubblika fuq il-prodotti ta' l-ikel u fuq is-sistemi tal-produzzjoni ta' l-ikel,

                                          (ċ)

                                          l-Awtorità Ewropea għas-Sigurtà ta' l-Ikel u l-Uffiċju Ewropew għall-Ikel u s-Servizzi Veterinarji.

                        IX.

                        Kumitat għall-Industrija, ir-Riċerka u l-Enerġija

                  Kumitat responsabbli:

                              1.

                              għall-politika industrijali ta' l-Unjoni u għall-applikazzjoni ta' teknoloġiji ġodda, inklużi l-miżuri li għandhom x'jaqsmu ma' l-intrapriżi żgħar u medji;

                              2.

                              għall-politika ta' l-Unjoni dwar ir-riċerka, inluż it-tixrid u l-esplojtazzjoni tar-riżultati tar-riċerka;

                              3.

                              għall-politika spazjali;

                              4.

                              għall-attivitajiet taċ-Ċentru ta' Riċerka Konġunta u ta' l-Uffiċju Ċentrali għall-Kejl Nukleari, kif ukoll il-JET, l-ITER u proġetti oħra fl-istess qasam;

                              5.

                              għall-miżuri tal-Unjoni fil-qasam tal-politika ta' l-enerġija b'mod ġenerali, għas-sigurtà tal-provista ta' l-enerġija u għall-effiċjenza ta' l-enerġija, inkluż it-twaqqif u l-iżvilupp ta' networks trans-Ewropej fis-settur ta' l-infrastruttura ta' l-enerġija;

                              6.

                              għat-Trattat Euratom u l-Aġenzija ta' Provista tal-Euratom; għas-sigurtà nukleari, għall-għeluq ta' l-istabbilimenti nukleari u għat-tneħħija ta' l-iskart fis-settur nukleari;

                              7.

                              għas-soċjetà ta' l-informazzjoni u għat-teknoloġija ta' l-informazzjoni, inkluż it-twaqqif u l-iżvilupp ta' networks trans-Ewropej fis-settur ta' l-infrastruttura tat-telekomunikazzjoni.

                        X.

                        Kumitat għas-Suq Intern u l-Ħarsien tal-Konsumatur

                  Kumitat responsabbli:

                              1.

                              għall-koordinazzjoni fuq livell tal-Unjoni tal-leġislazzjoni nazzjonali fil-qasam tas-suq intern u għall-Unjoni doganali, b'mod partikulari:

                                          (a)

                                          il-moviment ħieles tal-merkanzija, inkluża l-armonizzazzjoni ta' l-istandards tekniċi,

                                          (b)

                                          id-dritt li wieħed jiftaħ negozju jew jagħti servizz,

                                          (c)

                                          il-libertà ta' l-għoti ta' servizzi, ħlief fis-settur finanzjarju u fis-settur postali;

                              2.

                              għall-miżuri li għandhom bħala skop l-identifikazzjoni u t-tneħħija ta' affarijiet li jistgħu jkunu ta' xkiel għall-operat tas-suq intern;

                              3.

                              għall-promozzjoni u l-ħarsien ta' l-interessi ekonomiċi tal-konsumatur, ħlief għall-kwistjonijiet li għandhom x'jaqsmu mas-saħħa u s-sigurtà ta' l-ikel, fil-kuntest tat-twaqqif tas-suq intern.

                        XI.

                        Kumitat għat-Trasport u t-Turiżmu

                  Kumitat responsabbli:

                              1.

                              għall-kswistjonijiet li għandhom x'jaqsmu ma' l-iżvilupp ta' politika komuni għat-trasport ferrovjarju, fuq it-toroq, f'passaġġi ta' l-ilma interni, bil-baħar u bl-ajru, b'mod partikulari:

                                          (a)

                                          għar-regoli komuni applikabbli għat-trasport fl-Unjoni Ewropea,

                                          (b)

                                          għat-twaqqif u l-iżvilupp ta' networks trans-Ewropej fil-qasam ta' l-infrastruttura tat-trasport,

                                          (c)

                                          għall-għoti ta' servizzi ta' trasport u għar-relazzjonijiet ma' pajjiżi terzi fil-qasam tat-trasport,

                                          (d)

                                          għas-sigurtà tat-trasport,

                                          (e)

                                          għar-relazzjonijiet ma' entitajiet u organizzazzjonijiet internazzjonali tat-trasport;

                              2.

                              għas-servizzi postali;

                              3.

                              għat-turiżmu.

                        XII.

                        Kumitat għall-Iżvilupp Reġjonali

                  Kumitat responsabbli:
                  għall-politika reġjonali u ta' koeżjoni, b'mod partikulari:

                              (a)

                              il-Fond Ewropew għall-Iżvilupp Reġjonali, il-Fond għall-Koeżjoni u l-istrumenti l-oħra tal-politika reġjonali ta' l-Unjoni,

                              (b)

                              il-valutazzjoni ta' l-effett ta' politiki oħra Ewropej fuq il-koeżjoni ekonomika u soċjali,

                              (ċ)

                              il-koordinazzjoni ta' l-istrumenti strutturali ta' l-Unjoni,

                              (d)

                              ir-reġjuni u l-gżejjer l-aktar imbiegħda, kif ukoll il-koperazzjoni trans-fruntiera u bejn ir-reġjuni,

                              (e)

                              ir-relazzjonijiet mal-Kumitat għar-Reġjuni, l-organizzazzjonijiet ta' koperazzjoni bejn ir-reġjuni u l-awtoritajiet reġjonali.

                        XIII.

                        Kumitat għall-Agrikultura u l-Iżvilupp Rurali

                  Kumitat responsabbli:

                              1.

                              għall-operat u l-iżvilupp tal-politika agrikola komuni;

                              2.

                              għall-iżvilupp rurali, inklużi l-attivitajiet ta' l-istrumenti finanzjarji rilevanti;

                              3.

                              għal-leġislazzjoni dwar:

                                          (a)

                                          kwistjonijiet veterinarji u li għandhom x'jaqsmu mas-saħħa tal-pjanti u ma' l-għalf kompost, kemm-il darba dawn il-miżuri ma jkunux intiżi sabiex titħares s-saħħa tal-bniedem,

                                          (b)

                                          it-trobbija u l-benesseri ta' l-annimali;

                              4.

                              għat-titjib fil-kwalità tal-prodotti agrikoli;

                              5.

                              għall-provvista ta' materja prima għall-agrikoltura;

                              6.

                              għall-Uffiċċju Komunitarju għall-Varjetajiet tal-Pjanti;

                              7.

                              għall-foresti.

                        XIV.

                        Kumitat għas-Sajd

                  Kumitat responsabbli:

                              1.

                              għall-operat u l-iżvilupp tal-politika komuni tas-sajd u għall-amministrazzjoni tagħha;

                              2.

                              għall-konservazzjoni tar-riżorsi tas-sajd;

                              3.

                              għall-organizzazzjoni komuni tas-swieq fil-qasam tal-prodotti tas-sajd;

                              4.

                              għall-politika strutturali fis-setturi tas-sajd u l-akwakultura, inklużi l-istrumenti finanzjarji għall-għajnuna fis-sajd;

                              5.

                              għall-ftehimiet internazzjonali dwar is-sajd.

                        XV.

                        Kumitat għall-Kultura u l-Edukazzjoni

                  Kumitat responsabbli:

                              1.

                              għall-aspetti kulturali ta' l-Unjoni Ewropea, u b'mod partikulari:

                                          (a)

                                          it-titjib fil-konoxxenza u fid-disseminazzjoni tal-kultura,

                                          (b)

                                          il-protezzjoni u l-promozzjoni tad-diversità kulturali u lingwistika,

                                          (c)

                                          il-konservazzjoni u l-ħarsien tal-patrimonju kulturali, l-iskambji kulturali u l-kreazzjoni artistika;

                              2.

                              għall-politika ta' l-Unjoni fil-qasam ta' l-edukazzjoni, inkluż il-qasam ta' edukazzjoni ogħla fl-Ewropa, il-promozzjoni tas-sistema ta' skejjel Ewropej u t-tagħlim tul il-ħajja;

                              3.

                              għall-politika awdjoviżiva u l-aspetti kulturali u edukattivi tas-soċjetà ta' l-informazzjoni;

                              4.

                              għall-politika dwar iż-żgħażagħ u l-iżvilupp ta' politika għall-isport u għall-attivitajiet rikreattivi;

                              5.

                              għall-politika ta' l-informazzjoni u tal-midja;

                              6.

                              għall-koperazzjoni ma' pajjiżi terzi fl-oqsma tal-kultura u l-edukazzjoni u għar-relazzjonijiet ma' l-organizzazzjonijiet u l-entitajiet internazzjonali kkonċernati.

                        XVI.

                        Kumitat għall-Affarijiet Legali

                  Kumitat responsabbli:

                              1.

                              għall-interpretazzjoni u l-applikazzjoni tal-Liġi Ewropea, għall-qbil ta' l-atti ta' l-Unjoni Ewropea mal-leġislazzjoni primarja, b'mod partikulari l-għażla tal-bażi legali u r-rispett tal-prinċipji tas-sussidjarjetà u tal-proporzjonalità;

                              2.

                              għall-interpretazzjoni u l-applikazzjoni tal-liġi internazzjonali, għal dak li jikkonċerna l-Unjoni Ewropea;

                              3.

                              għas-simplifikazzjoni tal-liġi tal-Unjoni, b'mod partikulari l-proposti leġislattivi għall-kodifikazzjoni uffiċjali tagħha;

                              4.

                              għall-ħarsien legali tad-drittijiet u l-prerogattivi tal-Parlament, inkluża l-parteċipazzjoni tal-Parlament f'kawżi quddiem il-Qorti tal-Ġustizzja tal-Unjoni Ewropea;

                              5.

                              għall-atti tal-Unjoni li jaffettwaw il-liġijiet ta' l-Istati Membri, b'mod partikulari fl-oqsma:

                                          (a)

                                          tal-liġi ċivili u kummerċjali,

                                          (b)

                                          tal-liġi dwar il-kumpaniji,

                                          (ċ)

                                          tal-liġi dwar il-proprjetà intellettwali,

                                          (d)

                                          tal-liġi proċedurali;

                              6.

                              għall-miżuri rigward il-koperazzjoni ġudizzjarja u amministrattiva fil-qasam ċivili;

                              7.

                              għar-responsabbiltà ambjentali u għas-sanzjonijiet applikabbli għal delitti kontra l-ambjent;

                              8.

                              għall-kwistjonijiet etiċi li għandhom x'jaqsmu ma' teknoloġiji ġodda, bl-applikazzjoni tal-proċedura b'kumitati assoċjati mal-kumitati rilevanti;

                              9.

                              għall-Istatut tal-Membri u għar-Regolamenti tal-Persunal tal-Komunitajiet Ewropej;

                              10.

                              għall-privileġġi u l-immunitajiet, kif ukoll għall-verifika tal-kredenzjali tal-Membri;

                              11.

                              għall-organizzazzjoni u għall-istatut tal-Qorti tal-Ġustizzja tal-Unjoni Ewropea;

                              12.

                              għall-Uffiċċju għall-Armonizzazzjoni fis-Suq Intern.

                        XVII.

                        Kumitat għal-Libertajiet Ċivili, il-Ġustizzja u l-Intern

                  Kumitat responsabbli:

                              1.

                              għall-protezzjoni tad-drittijiet taċ-ċittadini fit-territorju ta' l-Unjoni, tad-drittijiet tal-bniedem u d-drittijiet fundamentali, inkluża l-protezzjoni tal-minoranzi, kif stipulat fit-Trattati u fil-Karta tad-Drittijiet Fundamentali ta' l-Unjoni Ewropea;

                              2.

                              għall-miżuri meħtieġa fil-ġlieda kontra kull tip ta' diskriminazzjoni, ħlief id-diskrimazzjoni sesswali jew id-diskriminazzjoni fuq il-post tax-xogħol u fis-suq tax-xogħol;

                              3.

                              għal-leġislazzjoni fl-oqsma tat-trasparenza u tal-protezzjoni tal-persuni fiżiċi f'dak li għandu x'jaqsam ma' l-iproċessar ta' informazzjoni personali;

                              4.

                              għat-twaqqif u l-iżvilupp ta' żona ta' liberta', sigurtà u ġustizzja, b'mod partikulari:

                                          (a)

                                          miżuri li għandhom x'jaqsmu mad-dħul u l-moviment tal-persuni, ma' l-asil u l-migrazzjoni,

                                          (b)

                                          miżuri li għandhom x'jaqsmu mal-ġestjoni integrata tal-fruntieri komuni,

                                          (c)

                                          miżuri li għandhom x'jaqsmu mal-koperazzjoni tal-pulizija u mal-koperazzjoni ġudizjarja fil-qasam kriminali;

                              5.

                              għall-Osservatorju Ewropew għad-Drogi u t-Tossikodipendenza u l-Aġenzija tal-Unjoni Ewropea għad-Drittijiet Fundamentali, l-Europol, l-Eurojust, iċ-Cepol u entitajiet u aġenziji oħra li joperaw fl-istess qasam;

                              6.

                              għad-determinazzjoni ta' riskju evidenti ta' ksur gravi, min-naħa ta' Stat Membru, tal-prinċipji li huma komuni għall-Istati Membri.

                        XVIII.

                        Kumitat għall-Affarijiet Kostituzzjonali

                  Kumitat responsabbli:

                              1.

                              għall-aspetti istituzzjonali tal-proċess ta' intergrazzjoni Ewropea, b'mod partikulari fil-qafas tal-preparazzjoni u tal-ħidma tal-konvenzjonijiet u l-konferenzi intergovernattivi;

                              2.

                              għall-implimentazzjoni tat-Trattat tal-UE u għall-evalwazzjoni ta' l-operat tiegħu;

                              3.

                              għall-konsegwenzi istituzzjonali tan-negozjati tat-tkabbir ta' l-Unjoni;

                              4.

                              għar-relazzjonijiet interistituzzjonali, inkluż l-eżami tal-ftehimiet interistituzzjonali skond l-Artikolu 127(2) tar-Regoli ta' Proċedura, minħabba li jridu jiġu approvati mill-Parlament;

                              5.

                              għall-proċedura elettorali uniformi;

                              6.

                              għall-partiti politiċi fuq livell Ewropew, mingħajr preġudizzju għall-kompetenzi tal-Bureau;

                              7.

                              għad-determinazzjoni ta' l-eżistenza ta' ksur gravi u persistenti, min-naħa ta' Stat Membru, tal-prinċipji li huma komuni għall-Istati Membri;

                              8.

                              għall-interpretazzjoni u l-applikazzjoni tar-Regoli ta' Proċedura u l-proposti għal emendi għar-Regoli.

                        XIX.

                        Kumitat għad-Drittijiet tan-Nisa u għall-Ugwaljanza bejn is-Sessi

                  Kumitat responsabbli:

                              1.

                              għad-definizzjoni, il-promozzjoni u l-protezzjoni tad-drittijiet tan-nisa fl-Unjoni u għall-miżuri Komunitarji relatati;

                              2.

                              għall-promozzjoni tad-drittijiet tan-nisa f'pajjiżi terzi;

                              3.

                              għall-politika ta' opportunitajiet indaqs, inkluża l-ugwaljanza bejn l-irġiel u n-nisa għal dak li għandu x'jaqsam ma' l-opportunitajiet fis-suq tax-xogħol u t-trattament fuq il-post tax-xogħol;

                              4.

                              għall-eliminazzjoni ta' kull tip ta' diskriminazzjoni sesswali;

                              5.

                              għall-implimentazzjoni u aktar żvilupp fil-qasam tal-gender mainstreaming fis-setturi kollha;

                              6.

                              għas-segwitu u l-implimentazzjoni ta' ftehimiet u konvenzjonijiet internazzjonali li għandhom x'jaqsmu mad-drittijiet tan-nisa;

                              7.

                              għall-politika ta' informazzjoni dwar in-nisa.

                        XX.

                        Kumitat għall-Petizzjonijiet

                  Kumitat responsabbli:

                              1.

                              għall-petizzjonijiet;

                              2.

                              għar-relazzjonijiet ma' l-Ombudsman Ewropew.”

               3.

               Iddeċieda li din id-Deċiżjoni se tidħol fis-seħħ fl-ewwel ġurnata tal-ewwel seduta plenarja tas-7 terminu parlamentari;

               4.

               Jagħti istruzzjonijiet lill-President tiegħu biex iressaq din id-Deċiżjoni lill-Kunsill u lill-Kummissjoni, biex ikunu infurmati.


title: Id-Deċiżjoni tal-Kunsill u tal-Kummissjoni tat-12 ta' Mejju 1999 dwar il-konklużjoni tal-Ftehim ta' Sħubija u ta' Koperazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika ta' Kazakhstan, min-naħa l-oħra

text:
Avviż Legali Importanti

|

31999D0490

Official Journal L 196 , 28/07/1999 P. 0001 - 0002

		Id-Deċiżjoni tal-Kunsill u tal-Kummissjonitat-12 ta' Mejju 1999dwar il-konklużjoni tal-Ftehim ta' Sħubija u ta' Koperazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika ta' Kazakhstan, min-naħa l-oħra(1999/490/KE, KEFA, Euratom)IL-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkonsidraw it-Trattat li jistabbilixxi l-Komunità Ewropea, u partikolarment l-Artikolu 54(2), l-aħħar sentenza ta' l-Artikolu 57(2), u l-Artikoli 66, 73ċ(2), 75, 84(2), 99, 100, 113 u 235, f'għaqda mat-tieni sentenza ta' l-Artikolu 228(2) u t-tieni sottoparagrafu ta' l-Artikolu 228(3) tiegħu,Wara li kkonsidraw it-Trattat li jistabbilixxi il-Komunità Ewropea tal-Faħam u l-Azzar, u partikolarment l-Artikolu 95 tiegħu,Wara li kkonsidraw it-Trattat li jistabbilixxi il-Komunità Ewropea dwar l-Enerġija Atomika, u partikolarment it-tieni paragrafu ta' l-Artikolu 101 tiegħu,Wara li kkonsidraw il-proposta mill-Kummissjoni,Wara li kkonsidraw l-approvazzjoni tal-Parlament Ewropew [1],Wara li kkonsultaw mal-Kumitat Konsultattiv tal-KEFA u bl-approvazzjoni tal-Kunsill,Wara li kkonsidraw l-approvazzjoni tal-Kunsill mogħtija bi qbil ma' l-Artikolu 101 tat-Trattat li jistabbilixxi l-Komunità Ewropea dwar l-Enerġija Atomika,(1) Billi l-konklużjoni tal-Ftehim ta' Sħubija u ta' Koperazzjoni bejn il-Komunitajiet Ewropej u l-Istati Membri tagħhom, mill-banda waħda, u r-Repubblika ta' Kazakhstan, mill-banda l-oħra, iffirmata fit-23 ta' Jannar 1995 fi Brussell, se tikkontribbwixxi għall-ksib ta' l-għanijiet tal-Komunitajiet Ewropej;(2) Billi l-għan ta' dak il-Ftehim huwa li jissaħħu r-rabtiet stabbiliti partikolarment mill-Ftehim bejn il-Komunità Ekonomika Ewropea u l-Komunità Ewropea dwar l-Enerġija Atomika u l-Unjoni tar-Repubbliki Soċjalisti Sovjetiċi dwar kummerċ u koperazzjoni kummerċjali u ekonomika, iffirmat fit-18 ta' Diċembru 1989 u approvat mid-Deċiżjoni 90/116/KEE [2];(3) Billi ċerti obbligazzjonijiet, provvduti mill-Ftehim ta' Sħubija u ta' Koperazzjoni barra mill-iskop tal-politika Komunitarja ta' kummerċ, jaffettwaw jew x'aktarx jaffettwaw l-arranġamenti preskritti mill-azzjonijiet tal-Komunità adottati fl-erji tad-dritt ta' stabbiliment, trasport u t-trattament ta' impriżi;(4) Billi l-Ftehim imsemmi jimponi fuq il-Komunità Ewropea ċerti obbligazzjonijiet rigward movimenti ta' kapital u pagamenti bejn il-Komunità u r-Repubblika ta' Kazakhstan;(5) Billi, b'żieda ma' dan, sakemm u safejn il-Ftehim imsemmi jafffettwa d-Direttiva tal-Kunsill 90/434/KEE tat-23 ta' Lulju 1990 dwar is-sistema komuni ta' tassazzjoni applikabbli għal għaqdiet, diviżjonijiet, trasferimenti ta' assi u skambji ta' ishma rigward kumpaniji ta' Stati Membri differenti [3], u d-Direttiva tal-Kunsill 90/435/KEE tat-23 ta' Lulju 1990 dwar is-sistema komuni ta' tassazzjoni applikabbli fil-każ ta' kumpaniji ewliena u sussidjarji ta' Stati Membri differenti [4], li huma bażati fuq l-Artikolu 100 tat-Trattat li jistabbilixxi l-Komunità Ewropea, dak l-Artikolu għandu jintuża bħala bażi legali;(6) Billi ċerti dispożizzjonijiet tal-Ftehim imsemmi jimponu fuq il-Komunità obbligazzjonijiet fil-qasam tad-dispożizzjoni ta' servizzi li jmorru lil hinn mill-qafas tal-qsim tal-fruntiera;(7) Billi għal ċerti dispożizzjonijiet tal-Ftehim imsemmi li jridu jiġu mplimentati mill-Komunità, it-Trattat li jistabbilixxi l-Komunità Ewropea ma jagħmel l-ebda dispożizzjoni għal poteri speċifiċi, billi huwa għalhekk meħtieġ li wieħed idur għall-Artikolu 235 tat-Trattat,IDDEĊIDEW KIF ĠEJ:Artikolu 1Il-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, mill-banda waħda, u r-Repubblika ta' Kazakhstan, mill-banda l-oħra, flimkien mal-Protokoll, id-Dikjarazzjonijiet u l-Iskambju ta' Ittri, huma hawnhekk approvati f'isem il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.It-testi huma mwaħħla ma' din id-Deċiżjoni.Artikolu 21. Il-pożizzjoni li trid tittieħed mill-Komunità fi ħdan il-Kunsill Koperattiv u fi ħdan il-Kumitat Koperattiv fejn dan ta' l-aħħar jiġi mogħti l-poter li jaġixxi mill-Kunsill Koperattiv għandha tiġi preskritta mill-Kunsill, fuq proposta mill-Kummissjoni, jew, fejn xieraq, mill-Kummissjoni, it-tnejn bi qbil mad-dispożizzjonijiet korrespondenti tat-Trattati li jistabbilixxu l-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.2. Bi qbil ma' l-Artikolu 77 tal-Ftehim tas-Sħubija u Koperazzjoni, il-President tal-Kunsill għandu jippresiedi l-Kunsill Koperattiv u għandu jippreżenta l-pożizzjoni tal-Komunità. Rappreżentant tal-Kummissjoni għandu jippresiedi l-Kumitat Koperattiv bi qbil mar-regoli tiegħu ta' proċedura u għandu jippreżenta l-pożizzjoni tal-Komunità.3. Id-deċiżjoni biex jiġu pubblikati r-rakkomandazzjonijiet tal-Kunsill Koperattiv u l-Kumitat Koperattiv fil-Ġurnal Uffiċjali tal-Komunitajiet Ewropej għandha tittieħed fuq bażi ta' każ b'każ mill-Kunsill u l-Kummissjoni.Artikolu 3Il-President tal-Kunsill għandu jibgħat in-notifika provvduta fl-Artikolu 99 tal-Ftehim f'isem il-Komunità Ewropea. Il-President tal-Kummissjoni għandu jibgħat din in-notifika f'isem il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.Magħmula fi Brussell, nhar it-12 ta' Mejju 1999.Għall-KummissjoniJ. SanterIl-PresidentGħall-KunsillIl-PresidentK.-H. Funke[1] ĠU C 115, ta' l-14.4.1997, p. 196.[2] ĠU L 68, tal-15.3.1990, p. 1.[3] ĠU L 225, ta' l-20.8.1990, p. 1.[4] ĠU L 225, ta' l-20.8.1990, p. 6--------------------------------------------------


title: 2013/609/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/323

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2011
   (2013/609/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għad-Drittijiet Fundamentali għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikulari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (4), u b’mod partikulari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0102/2013),

               1.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 196.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1

      (4)  ĠU L 53, 22.2.2007, p. 1.

      (5)  ĠU L 357, 31.12.2002, p. 72.